ขออนุญาตสอบถามค่ะ น้องมีอาการตัวร้อนมา2วัน คอเเดง ปวดหัวบ่อย อ้วก เช็ดตัวให้ก็อาการดีขึ้นพอสักพักตัวร้อนอีก ทานยาก็ดีขึ้นบ้าง เเต่ก็กลับมาเป็นอีก อยากทราบว่าน้องป่วยเป็นอะไรหรือเปล่าคะ หรือเป็นไข้เลือดออกหรือเปล่าคะ ขอบค่ะ
สวัสดีค่ะ การวินิจฉัยที่เป็นไปได้1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่คอทำให้มีอาการคออักเสบ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันหากมีอาการคอแดง ไอมาก น้ำมูกไหลชัดเจน จะนึกถึงการติดเชื้อในทางเดินหายใจดังกล่าวไปมากกว่าโรคไข้เลือดออกค่ะหากลูกยังมีไข้สูง เจ็บคอมาก อาเจียนมาก กินได้น้อย ควรพาไปพบแพทย์เพื่อตรวจร่างกายและตรวจเลือดเพิ่มเติมจึงจะบอกได้ว่าเป็นอะไรค่ะการดูแลตัวเองเบื้องต้น ดื่มน้ำมากๆ พักผ่อน เช็ดตัวลดไข้และให้รับประทานยาลดไข้ในกลุ่มยาพาราเซตามอลได้ทุก 4-6 หากเจ็บคอมากอาจอมยาอมแก้เจ็บคอเพื่อบรรเทาอาการได้